钦定古今图书集成/方舆汇编/职方典/第1135卷 > 《鲁铎记》景陵为古荆州之域间乎云梦之泽襟
## 钦定古今图书集成/方舆汇编/职方典/第1135卷 > 《鲁铎记》景陵为古荆州之域间乎云梦之泽襟

带义河三，澨在其南，沱、潜在其西，实亦江汉下流也。

荆门州

《古记》：“楚国山水之富，在大江之南，而江北翠𪩘清流，表里城郭，莫如荆门。”

《荆门军记》：“西控巴峡，扼其咽喉。东连鄢郢，为之襟带。”

张师中《鼓角楼记》：“环列重山，带绕大泽。距江陵以抵汉水，挟鄢郢而控巴蜀。”

《图经》：俯云梦，连巫峡，据襄、汉之沮，通沮漳之利。宋陆九渊《荆门军记》：“居江汉之间，为四集之地。” 朱震《双泉》诗：“控扼要冲，冠带险阻。”

当阳县

本邑地势，西高东下，势若建瓴。扼巴、蜀之吭，拊江陵之背，以襄、郧为籓垣，以长林为唇齿。盖自昔四战之地云。